text: Godt naboskab førte til besøg på Kongeskibet
  02 august 2017 kl. 16.28
  Naboens søn er matros på Kongeskibet Dannebrog. Han sørgede for en særlig oplevelse til Anne Marie og Peter Nielsen.
  Godt naboskab kan føre meget godt med sig. Lige nu ligger Kongeskibet Dannebrog til kaj foran Sønderborg Slot. Det trækker folk til langvejs fra.
  Anne Marie og Peter Nielsen var onsdag kørt fra hjemmet i Tistrup ved Varde til Sønderborg for at se skibet, og de var så heldige at blive inviteret ombord. Det var en overraskelse for dem.
  Deres nabos søn, Kasper, hjemme fra Tistrup er nemlig matros ombord på kongeskibet. Og Kasper sørgede for, at de gode naboer fra barndomshjemmet i Tistrup fik en guidet rundvisning ombord på Kongeskibet.  
  Hør Anne Marie og Peter Nielsen fortælle om det i klippet her:
  Kongeskibet Dannebrog ligger i Sønderborg indtil søndag.
  